เราเห็นร้านนี้มีดีลวงในมาขายค่ะ เพื่อนๆบอกให้เราลองซื้อ เพราะน่าสนใจและใกล้บ้าน เราก็กดตามเพื่อนทันที ดูเชื่อคนง่ายเนอะ 55 ก็เรื่องกิน เส้นเราตื้น กระตุ้นที เตลิดเลย อิอิ
 
สำหรับเส้นทางร้าน ใครไม่มีรถ ไกลจากบีทีเอสพอควรค่ะ เป็นกิโลเลย แต่ถ้าเดินกับเพื่อน เม้าไปเดินไป ก็อาจจะไม่ได้รู้สึกว่าไกลเท่าไหร่ค่ะ ซึ่งพอลงบีทีเอสสถานีอารีย์ ตรงๆมาที่ซอยพหลโยธิน 9 พอเข้าซอยมา จะเจอซอยเล็ก ชื่อซอยชำนาญอักษร สังเกตว่าถ้ามองด้านขวาจะเป็นร้าน The Artwins Restaurant ก็เลี้ยวซ้ายเข้าซอยนี้ค่ะ เดินมาอีกนิด จะเห็นร้านทางซ้ายมือค่ะ
 
การเดินเข้าห้องอาหาร เราจะเห็นสระว่ายน้ำ(ที่ไม่มีน้ำ????) แล้วก็ขึ้นบันไดไม่กี่ขั้นมา ห้องอาหารอยู่ทางขวาค่ะ พอเข้ามา ก็จะได้กลิ่นทอดอบอวลในร้าน อิอิ
 
เราได้เห็นป้ายร้าน เป็นร้านเก่าแก่ตั้งแต่ปี 1977 นานพอสมควรเลยค่ะ ในร้านจะตกแต่งออกแนวโทนสีดำและน้ำตาล ดูคลาสสิคดีค่ะ
 
สำหรับดีลที่เราซื้อ จะได้ของทานเล่น อาหารจานหลัก และของหวาน ซึ่งเรามากับเพื่อน ก็เลยสั่งอาหารจานอื่นมาทานเพิ่มด้วยค่ะ ซึ่งทางร้านจะคิดแต่ค่าอาหารและเครื่องดื่มที่เราสั่งเพิ่ม ไม่ได้เอาดีลมาคิดค่ะ
 
ทางร้านมีเสริฟออเดริฟให้ด้วยค่ะ เป็นสลัดน้ำใส และขนมปังกระเทียม ทานเพลินๆเรียกน้ำย่อยดีค่ะ
 
- Fondue กุ้ง/ปลา/หมู/ไก่ เราซื้อดีลเพราะอาหารจานหลักนี้เลยค่ะ จะเสริฟมาเป็นหม้อฟองดูว์สวยๆ อาหารดิบ พร้อมซอส 4 ชนิด
 
หม้อฟองดูว์สำหรับเซตนี้ เป็นฟองดูว์น้ำมันค่ะ ซึ่งทางร้านใช้น้ำมันรำข้าว เป็นไขมันดี มีประโยชน์ ไม่เป็นภัยต่อร่างกาย โดยเราเลือกเนื้อมา 4 ชนิด จะได้กุ้ง 2 ตัว ปลา 2 ชิ้น ไก่ 3 ชิ้น และหมู 3 ชิ้นค่ะ
 
ทางร้านจะมีไม้จิ้ม 2 แบบค่ะ เราได้สอบถามพนักงาน พนักงานเลยเลือกอันที่จิ้มน้ำมันให้ค่ะ ซึ่งอีกอันจะเป็นจิ้มชีส ก้านจะหนากว่าค่ะ
 
สำหรับเราผู้รักการทานแต่ไม่ลงมือทำเองอย่างเรา ชิ้นแรกก็เจ๊งทันทีค่ะ ทำไมเหรอคะ ก็พอจุ่มลงน้ำมัน เสียงฟู่ๆก็ดังจนเราตกใจรีบดึงไม้ออกมา ผลคือออกมาแต่ไม้จิ้ม เนื้ออยู่ในหม้อค่ะ ซวยสิคะทีนี้ ก็เลยเอาไม้ไปเขี่ยหาเนื้อในหม้อ จะก้มมองก็ไม่กล้ากลัวน้ำมันกระเด็น ควานๆหากว่าจะเจอ เนื้อก็ติดกระทะสิคะ พยายามจะจิ้มจะเขี่ยก็ไม่ติดไม้ก้านเล็ๆขึ้นมาเล้ย ทำไงดีละ เริ่มมองหน้าขอตัวช่วย ก็เหมือนเพื่อนก็คิดไม่ออกจะช่วยอย่างไร จนพนักงานน่าจะเห็นท่าไม่ดีค่ะ เลยเข้ามาช่วยเขี่ยออกให้ และบอกว่าต้องจิ้มเนื้อเข้าไม้ลึกๆก่อนจุ่มจะได้ไม่หลุด ซึ่งพนักงานน่ารักมากค่ะ ไม่มีดุ แต่ออกแนวบอกแบบนอบน้อมและยิ้มๆ เราเลยรีบขอบคุณ เนื้อชิ้นนั้นก็เลยสีน้ำตาลเข้มสวยเลยทีเดียว >.< แต่ว่าหลังจากนั้น จอยจ้าก็ทอดมาได้สวยงามนะค้า อิอิ
 
กุ้ง เนื้อสดเด้งๆดี ตัวพอประมาณโอเคเลยค่ะ ปลาเนื้อนุ่มๆไม่คาวดีค่ะ เนื้อไก่ออกนุ่มใช้ได้แต่จืดๆ เนื้อหมูจะออกแข็งกว่าและจืดๆเช่นกันค่ะ
 
ซอสทางร้านเสริฟมี 4 ชนิด คือ ซอสซัลซา, ซอสเทาซันไอร์แลนด์, แตงกวาดอง และซอสครีมหอมใหญ่ ซึ่งเราชอบทั้งหมดเลยค่ะ เพราะมีรสชาติที่ต่างกัน และเข้มข้นดี ถ้าทานปลาก็จิ้มซอสเทาซันเพิ่ม ทานกุ้งก็ซอสครีมหอมใหญ่ ทานหมูทานไก่ก็ซอสซันซาหรือแตงกวาดอง ก็ทำให้เนื้อที่มีรสจืดอร่อยขึ้นทันทีค่ะ ส่วนตัวชอบซอสครีมหอมใหญ่ที่สุดค่ะ
 
- ผักโขมอบชีส 220 บาท เป็นของทานเล่นที่เราสั่งในดีลค่ะ
 
ชีสยืดดีค่ะ รสชาติโอเคเลยค่ะ ผักโขมก็นุ่มๆดี ทานกับชีสเข้ากันดี แต่ค่อนข้างน้อยไปถ้าเทียบกับราคาในเมนูค่ะ
 
- ตับบด 180 บาท เสริฟพร้อมขนมปังอบ
 
อร่อยมาก ชอบมากเลยค่ะ ตับบดมาเนื้อละเอียด รสตับเน้นๆ หอมพริกไทยแรงๆ ได้รสชาติที่เข้มข้นดี ทานกับขนมปังที่กรอบนิดๆ ชอบจังเลยค่ะเมนูนี้ ใครชอบทานตับ มาแล้วอยากให้สั่งเมนูนี้ค่ะ
 
- กล้วยหอมทอดกับไอศกรีม 120 บาท เป็นของหวานที่เลือกในดีลตบท้ายมือ เสริฟกล้วยมา 2 ชิ้น พร้อมไอศกรีมวานิลลา และไซรัป
 
กล้วยหอมทอดมาดีค่ะ อร่อยๆ เนื้อกล้วยนุ่มหวานดี แป้งที่ทอด เราชอบจังค่ะ เค้าทอดมาได้ฟูๆดี มีรสเค็มเนยนิดๆ ทำให้ไม่เลี่ยนไป แต่ไอศกรีมรสชาติค่อนข้างธรรมดา แต่ทานคู่กะกล้วยก็เข้ากันดีค่ะ
 
น้ำเปล่า 25 บาท
 
ทางร้านคิดค่าบริการเพิ่มอีก 10%  แต่ไม่มีค่าภาษีเพิ่มแล้วค่ะ